أعتقد أنه صعب جدا نوصل لإجماع
أو كل الناس تتفق على حاجة
أنا... يمكن خاب أملي بعد الثورة
أنا مهتمة أكتر بالفرد
مركزة أكتر في الأنا مش الاحنا
عشان مش متأكدة أن اللي أنا عايزاه
هي نفس الحاجة اللي كل الناس عايزاها
في ميدان التحرير، في البداية
في أول أيام الثورة
كنت فاكرة أن كل الناس في الميدان
عندهم هدف واحد ووجهة نظر واحدة
بس ده مش حقيقي
مع الوقت عرفت
أن الناس عندها وجهات نظر مختلفة
ممكن نتشارك في حاجة واحدة
مع الوقت مش هنتفق على نفس السياسات
أو مش هنتفق على نفس الموضوع
دلوقتي بقيت... لأ... الأفراد بس اللي نحطهم في الاعتبار
يمكن دي حاجة أنانية شوية
بس كده أسهل
عشان الناس دلوقتي متشتتة
ومتأكدة أن كل شخص عنده وجهة نظره
عن اللي حصل في الميدان
عندي الفقاعة بتاعتي
صحابي اللي بيشاركوني وجهة نظري
ومتأكدة أن الناس بتعمل نفس الحاجة
كل مجموعة فيها مجموعات صغيرة
بس بشكل جماعي، لأ
وقوميا؟
لأ
قلتلك أن عندي فقاعتي
يمكن أنا و ٢ أو٣ أصحابي
ممكن نتشارك في وجهة نظر
ممكن نتشارك في معتقد أو قضية
بس مش متأكدة لو ده ينفع مع ناس تانية
مش... هكون ناشطة
أخلي الناس تؤمن بأفكاري
واللي بؤمن بيه
كنتي كده زمان؟
أيوه
أه، أنا بقول على نفسي ناشطة سابقة
ناشطة سابقة؟
أنا عمري ما كنت مدونة أو أيقونة أو حاجة
بس كنت فاكرة أني هغير العالم
لأني أشتغلت كتير على تنمية
وأشتغلت كتير على التوعية في موضوعات معينة
بس دلوقتي خابت أمالي والمجتمع المصري خذلني
فمش هضيع وقتي
بقنعهم بأفكاري
بس أفضل أعمل كده في نطاق صغير